ПРАВИЛНИК ЗА УСТРОЙСТВОТО И ДЕЙНОСТТА НА ОБЩИНСКО ПРЕДПРИЯТИЕ „МЛАДЕЖКИ ДОМ“ КЪМ ОБЩИНА ПАЗАРДЖИК

(приет с Решение № 105/8.05.2025 г., взето с Протокол №5/8.05.2025 г. на Общински съвет Пазарджик)


I. Общи разпоредби
 
Чл. 1. Този Правилник урежда дейността, структурата и числения състав на Общинско предприятие „Младежки дом” към Община Пазарджик, наричано по-долу за краткост „Предприятието“.

[bookmark: _Hlk192670121]Чл. 2. (1) Предприятието е създадено с Решение на Общински съвет Пазарджик № 105/8.05.2025 г., взето с Протокол №5/8.05.2025 г., на основание чл. 52 и следващите от Закона за общинската собственост и Наредбата за създаване, управление и контрол върху дейността на общинските предприятия към община Пазарджик.
(2) Предприятието се преобразува и закрива с решение на Общински съвет Пазарджик, на основание чл 52, ал. 2 от ЗОС.
(3) Предприятието е с наименование „Младежки  дом“.
(4) Адресът на управление на Предприятието е: гр. Пазарджик, ул. „Екзарх Йосиф“ № 6.
(5) Предприятието осъществява дейността си въз основа на настоящия Правилник и в съответствие със заложените в годишния бюджет на Община Пазарджик средства за неговата издръжка.
(6) Предприятието се създава за неопределен срок.
(7) Предприятието няма статут на юридическо лице.
(8) Предприятието управлява имущество, собственост на Община Пазарджик.
(9) Предприятието притежава собствен печат.
(10) Предприятието е второстепенен разпоредител с бюджетни средства от бюджета на Община Пазарджик.

Чл. 3. Предприятието е създадено с цел да провежда държавната и общинска политика за младежта чрез предоставяне на услуги, осмислящи свободното време на деца и младежи посредством  структуриране и обслужване на творчески звена; създаване и участие в различни кампании и инициативи, свързани с държавната младежка политика и чрез провеждането на утвърдени ежегодни форуми и фестивали. 

II. Предмет на дейност

Чл. 4. Предприятието има за предмет следните дейности:

(1) Административно, техническо и творческо обслужване на любителски колективи, школи и клубове по интереси. Менажиране на готовата продукция -  представления, изложби, концертна дейност, участия във фестивали и конкурси в страната и чужбина, творчески лагери.
(2) Организиране и техническо обезпечаване на фестивали и форуми.
 (3) Културна дейност, насочена към младите хора с гостуващи артисти – представления, концерти, изложби, пърформънси, представяне на български автори и техните произведения и др. 
(4) Рекламна дейност.
(5) Отразяване на общоградски културни събития. 
(6) Осчетоводяване на цялостната дейност. 
(7) Реализиране на идеи в партньорство с други организации, институции, НПО, младежки групи и др. 

(8) Обслужване на събития с участие на наши формации – празници на села и градове, годишнини, общоградски събития, празници на училища и др.

(9) Обслужване на външни събития – при отдаване на залите за ползване от политически партии, организации и др. 

(10) Други дейности свързани с младежка активност и култура.


III. Структура
 
Чл. 5. Структурата и численият състав на предприятието /Приложение № 1/ са неразделна част от настоящия Правилник и се утвърждават от Общински съвет Пазарджик, а длъжностното щатно разписание и поименното разписание на длъжностите – от Кмета на Община Пазарджик. 
Чл. 6. Числеността на Предприятието е 14,5 бр. 
	 

IV. Управление

Чл. 7. (1)  Предприятието се управлява от Директор.
(2)  Директорът на Предприятието се назначава и освобождава от Кмета на Община Пазарджик по реда на Кодекса на труда и има следните права и задължения:
т. 1. Ръководи и управлява Предприятието, съгласно действащите нормативни актове, в съответствие с решенията на Общински съвет Пазарджик и заповедите на Кмета на Община Пазарджик или определен от него заместник-кмет;
т. 2. Представлява Предприятието пред държавните и общински органи и институции, съдебните органи, банките, финансови и данъчни органи и учреждения, както и пред всички други физически и юридически лица;
т. 3. Осъществява оперативното ръководство на дейността на Предприятието и периодично изготвя и представя на Кмета на Община Пазарджик отчет за нея;
т. 4. Осъществява общото ръководство и контрол  при управлението на предоставеното на Предприятието имущество;
т. 5. Разработва и предлага за утвърждаване на Кмета на Община Пазарджик Правилник за вътрешния ред на Предприятието, в който се съдържат специфични разпоредби за организация на стопанската му дейност;
т. 6. Разработва и предлага на Кмета на Община Пазарджик за утвърждаване вътрешни правила за деловодната дейност и документооборота на Предприятието;
т. 7. Организира изготвянето, актуализирането и представянето на Кмета на Община Пазарджик на: 
• проект на бюджет за съответната година (прогноза за очакваните приходи и необходимите разходи, свързани с дейността на Предприятието);
• периодични отчети за реализирани приходи от Предприятието, в разпоредените срокове;
• щатното и поименно разписание за утвърждаване от Кмета на Общината;
т. 8. Прави предложение пред Кмета на Община Пазарджик за провеждане на обществени поръчки, относими към предмета на дейност на Предприятието и съдейства за тяхното организиране.
т. 9. Изпълнява заповеди на Кмета, с които:
• на Предприятието се предоставят безвъзмездно за управление и/или се отнема управлението /поради отпаднала необходимост/ на недвижими имоти и/или вещи - общинска собственост, съобразно разпоредбите на Закона за общинската собственост и Наредбата за общинската собственост;
• след оправомощаване, организира и провежда процедури за отдаване под наем на общинско имущество и сключва договори за отдаване под наем на имоти и вещи - общинска собственост, или за продажба на движими вещи, предоставени на общинското предприятие за управление, при спазване разпоредбите на Закона за общинската собственост и Наредбата за общинската собственост;
т. 10. Сключва, изменя и прекратява трудовите договори на работещите в Предприятието при спазване изискванията на Кодекса на труда, Вътрешните правила за дейността му и други действащи нормативни документи.
т. 11. Налага дисциплинарни наказания и извършва всякаква друга дейност в качеството на работодател по смисъла на Кодекса на труда.
т. 12. Изпълнява и други служебни задачи, възложени му от Кмета на община Пазарджик, зам.-кметове и Секретаря на Общината.

V. Финансиране на предприятието
Чл. 8. Предприятието е местна дейност и разполага с бюджет по смисъла на Закона за публичните финанси.
Чл. 9. Директорът на Предприятието е второстепенен разпоредител с бюджет.

Чл. 10. Предприятието се финансира от бюджета на Община Пазарджик в рамките на утвърдения бюджет за годината. Промените по бюджета на Предприятието се извършват при спазване на условията в чл. 124 и чл. 125 от Закона за публичните финанси.

Чл. 11. Актуализации в одобрения бюджет се извършват от Общински съвет Пазарджик.

Чл. 12. Предприятието води счетоводна отчетност съгласно Закона за счетоводството и свързаните с него нормативни актове.

Чл. 13. Предприятието съставя тримесечни и годишни финансови отчети, както и всички останали отчетни форми и документи, изисквани от първостепенния разпоредител – Община Пазарджик.

Чл. 14. Източници на приходи на общинското предприятие са:
1. Приходи от дейността;
2. Приходи от наем на общинското имущество;
3. Такси по ЗМДТ;
4. Средства, предоставени от общинския бюджет;
5. Други приходи.

Чл. 15. Предприятието няма право да разходва приходите, придобити от осъществяваната от него стопанска дейност. В тридневен срок приходите от стопанската дейност се превеждат по бюджетната сметка и съответния приходен БИН на Община Пазарджик.
Чл. 16. Общинското предприятие извършва разходи за осъществяване на дейността си и за управление на предоставеното общинско имущество.
Чл. 17. Бюджетните средства се използват само по предназначение, съгласно одобрения от Общинския съвет бюджет на Предприятието за съответната година.

Чл. 18. Платежните документи се подписват от директора на предприятието и от главния счетоводител на предприятието.

Чл. 19. Главният счетоводител на предприятието отговаря за вярното, точно и своевременно отразяване на счетоводните записвания на стопанските операции на предприятието.

VI. Общинско имущество, предоставено за управление

Чл. 20.  Предоставеното за управление на Предприятието общинско имущество /собственост на Община Пазарджик/ е подробно описано в Приложение № 2, представляващо неразделна част от настоящия Правилник. 

VІІ. Допълнителни разпоредби

§1. (1) При промяна в обстоятелствата, подлежащи на вписване в Публичния регистър на общинските предприятия, Директорът на Предприятието предоставя на отговорното структурно звено на Община Пазарджик документи и информация, отразяващи настъпилите промени.
(2) При възникване на обстоятелства, изискващи промяна в Правилника за устройството и дейността на Предприятието, Директорът отправя до общинската администрация мотивирано предложение за промяна на същия.

VIIІ. Заключителни разпоредби

§1. Този Правилник се приема на основание чл. 52 ал. 3 от Закона за Общинската собственост и Наредбата за създаване, управление и контрол върху дейността на общинските предприятия към община Пазарджик.

§2. Правилникът е приет от Общински съвет Пазарджик с Решение № 105/8.05.2025 г., взето с Протокол №5/8.05.2025 г.

§3. За неуредените в този Правилник случаи се прилагат разпоредбите на действащото законодателство в Република България, в т.ч. и актовете на органите на местно самоуправление на територията на Община Пазарджик.

§4. Общинският съвет възлага на Кмета на Община Пазарджик да създаде организация по приемане и предаване на ДМА за отговорно пазене, което да се удостовери с приемо-предавателни протоколи.








Приложение № 1


ОРГАНИЗАЦИОННА СТРУКТУРА НА ОП „МЛАДЕЖКИ ДОМ“


ДЕЙНОСТИ:

· 369 – Други дейности за младежта;




ОРГАНИЗАЦИОННА СТРУКТУРА:







ОБЩА ЧИСЛЕНОСТ НА ПЕРСОНАЛА: 14,5 бр.













Приложение № 2


ОПИС НА ПРЕДОСТАВЕНОТО ЗА УПРАВЛЕНИЕ ИМУЩЕСТВО

Чл. 1. Община Пазарджик предоставя на Общинско предприятие „Младежки дом” към Община Пазарджик следното имущество:

           Имущество – с-ка 2010 Прилежащи към сгради и съоръжения земи:

	№ по ред
	Инв. №
	Наименование
	Отчетна стойност
	Документ за собственост

	1.
	18
	Прилежаща земя
	174661.13
	Акт 180/04.03.1999

	2.
	
	
	
	

	3.
	
	
	
	



Имущество – с-ка 2031 Административни сгради:

	№ по ред
	Инв. №
	Наименование
	Отчетна стойност
	Документ за собственост

	1.
	1
	Административна сграда
	341010.35
	Акт 180/04.03.1999

	2.
	
	
	
	

	3.
	
	
	
	



Имущество – с-ка 2041 Компютри и хардуерно оборудване

	№ по ред
	Инв. №
	Наименование
	Отчетна стойност
	Документ за собственост

	1.
	17
	Мултимедиен проектор
	2215.68
	ф.0000149793/17.04.2019

	2.
	
	
	
	

	3.
	
	
	
	

	
	
	
	
	



Имущество – с-ка 2049 Други машини, съоръжения и оборудване

	№ по ред
	Инв. №
	Наименование
	Отчетна стойност
	Документ за собственост

	1.
	2
	Парокотелна инсталеция
	52970.42
	

	2.
	3
	Усилвател Electdo Voice Q12/12
	1671.70
	Приемо-предавател.
протокол/31.10.2016

	3.
	4
	Миксер смесителен пункт Yamaha MG 2
	1410.12
	Приемо-предавател.
протокол/31.10.2016

	4.
	5
	18“ BAC HED MT 218
	1730.84
	Приемо-предавател.
протокол/31.10.2016

	5.
	6
	18“ BAC HED MT 218
	1730.84
	Приемо-предавател.
протокол/31.10.2016

	6.
	7
	Midle bass box/тонколона Dynaco
	2574.84
	Приемо-предавател.
протокол/31.10.2016

	7.
	8
	Midle bass box/тонколона Dynaco
	2574.84
	Приемо-предавател.
протокол/31.10.2016

	8.
	9
	Мултикор 30 м, 24 входа, 8 изхода
	1352.35
	Приемо-предавател.
протокол/31.10.2016



Имущество – с-ка 2060  Стопански инвентар

	№ по ред
	Инв. №
	Наименование
	
	Отчетна стойност
	Документ за собственост

	1.
	11
	Синтезатор ROLAND E-50
	
	2123.28
	фактура

	2.
	12
	Сценичен под – многопластово покритие
	
	4009.51
	Приемо-предавател.
протокол/31.10.2016

	3.
	16
	Фотоапарат CANON
	
	2963.76
	Ф.5000001309/28.03.2018

	4.
	19
	Акордеон Weltmejster
	
	2000.00
	Договор покупко-продажба/04.05.2023



Имущество – с-ка 2099 Други ДМА

	№ по ред
	Инв. №
	Наименование
	Отчетна стойност
	Документ за собственост

	1.
	13
	Керамично пано- 40 г. Младежки дом
	7800.00
	ф.0000000379/06.06.2016

	2.
	
	
	
	

	3.
	
	
	
	

	
	
	
	
	



Имущество – с-ка 2101 Програмни продукти

	№ по ред
	Инв. №
	Наименование
	Отчетна стойност
	Документ за собственост

	1.
	14
	ПП Скиптър
	1220.00
	фактура

	2.
	
	
	
	

	3.
	
	
	
	



	Чл. 2. Общинско предприятие „Младежки дом” към Община Пазарджик се ангажира да стопанисва и поддържа предоставеното от Община Пазарджик имущество.
Чл. 3. Общинският съвет възлага на Кмета на Община Пазарджик да създаде организация по приемане и предаване на общинското имущество, което да се удостовери с приемо-предавателни протоколи.


Директор


Касиер - домакин


Организатор събития/ Връзки с обществеността


Художествен организатор


Сценичен управител 


Главен Счетоводител


Охрана




Хигиенисти 
 



Огняр  


Технически организатор


Художествени ръководители

